इंडोनेशिया ओपन बैडमिंटन : कश्यप ने लोंग को हराया  
भारत के बैडमिंटन स्टार पुरुपल्ली कश्यप ने शानदार प्रदर्शन करते हुए इंडोनेशिया ओपन सुपर सीरीज बैडमिंटन टूर्नामेंट के पुरुषों के एकल वर्ग के क्वार्टर फाइनल में जगह बना ली है।
भारत के बैडमिंटन स्टार पुरुपल्ली कश्यप ने शानदार प्रदर्शन करते हुए इंडोनेशिया ओपन सुपर सीरीज बैडमिंटन टूर्नामेंट के पुरुषों के एकल वर्ग के क्वार्टर फाइनल में जगह बना ली है।
	 
	कश्यप ने गुरुवार को दूसरे दौर के मुकाबले में विश्व के तीसरे वरीयता प्राप्त खिलाड़ी चीन के चेन लोंग को 21-17, 21-14 से पराजित किया।
	 
	विश्व के 26वें वरीयता प्राप्त खिलाड़ी कश्यप ने लोंग के खिलाफ यह मुकाबला 45 मिनट में अपने नाम किया। दोनों खिलाड़ियों के बीच यह पांचवीं भिड़ंत थी। इससे पहले तीन बार लोंग विजयी रहे हैं जबकि एक बार कश्यप ने बाजी मारी है।
	 
	अगले दौर में कश्यप का सामना डेनमार्क के हांस क्रिस्टियन विटिंघुस से होगा। हांस ने दूसरे दौर के मुकाबले में दक्षिण कोरिया के ह्यून ली को 22-20, 21-11 से हराया। यह मैच 34 मिनट चला।